Oslo (NTB): Olje- og energiminister Ola Borten Moe (Sp) blir den første norske statsråden som gjester Kina etter at den kinesiske regimekritikeren Liu Xiaobo fikk Nobels fredspris i 2010. Borten Moe skal delta på en konferanse i Beijing i slutten av september. Besøket kan bety et gjennombrudd for det iskalde forholdet mellom Norge og Kina, skriver Dagens Næringsliv. – Jeg gleder meg til turen.